EkBass/fiwiki-20250220-pages-articles huggingface dataset:
Baikal (juoma)

Baikal (ven. Байкал) on venäläinen kola-virvoitusjuoma, joka kehitettiin Neuvostoliitossa Coca-Colan vastineeksi. Sen aineksina on käytetty mäkikuismaa, kardemummaa, lakritsia, eukalyptusta, laakeria ja sitruunahappoa. Sitä on maustettu myös venäjänjuurella ja musta tee -uutteella. Juoma on nimetty Baikaljärven mukaan, koska nimellä halutaan kuvastaa juoman "puhtautta ja luonnollista ainutlaatuisuutta". == Historia == Baikal kehitettiin vuonna 1976 neuvostoliittolaiseksi vastineeksi Coca-Colalle. Juoman reseptiä uudistettiin vuonna 1977 Moskovan 1980 olympialaisia varten, sillä länsimaalaisia kolajuomia ei ollut Neuvostoliitossa saatavilla. Baikal oli Moskovan olympialaisten virallinen juoma. == Juoma nykyään == Juoman oikeudet omistaa Venäjän valtion olut-, virvoitusjuoma- ja viinitutkimuslaitos Всероссийский научно-исследовательский институт пивоваренной, безалкогольной и винодельческой промышленности – филиал ФГБНУ «Федеральный научный центр пищевых систем им. В.М. Горбатова» РАН. Se on lisensoinut juoman reseptin useille eri valmistajille, kuten esimerkiksi Pepsille. Tutkimuslaitos kehittää yhä juomaa eteenpäin ja on kehittänyt Baikalista uusia reseptejä, esimerkiksi light-version. Baikalin täsmällinen resepti on yrityssalaisuus. Useat yritykset valmistavat Baikal-juomia. Venäläinen Aqualife -virvoitusjuomayritys on tuonut markkinoille useita Baikal-tuotemerkillä olevia limonadeja vuodesta 1998 Chernogolovka-brändin alaisuudessa. Aqualifen valikoimissa on alkuperäisellä muuttumattomalla vuoden 1977 reseptillä valmistettu Chernogolovka Baikal 1977 –juoma, jota myydään myös Suomessa. Juoma on vegaaninen. Yritys on myös kehittänyt alkuperäisestä 1977 vuoden reseptistä vähäkalorisen light-version. Lisäksi Aqualife markkinoi muita uudempia Baikal- nimisiä virvoitusjuomia, kuten vaniljan makuista Baikalia ja kirsikan makuista Baikal-juomaa. Alkuperäisen reseptin inspiroimana berliiniläinen virvoitusjuomatehdas Wostok on kehittänyt Tannenwald juoman joka jäljittelee Baikalin alkuperäistä vuoden 1973 reseptiä. Yrityksen mukaan Moskovassa parikymmentä vuotta asunut alankomaalainen valokuvaaja toi Saksaan saataville Baikalin alkuperäisen reseptin inspiroiman juoman, jonka reseptiä on kehitetty eteenpäin. Juoma lanseerattiin Wostok Tannenwald -nimellä. ==Lähteet== ==Aiheesta muualla== *Valmistajan suomalainen kotisivu Luokka:Kolajuomat Luokka:Venäläiset juomat Luokka:Neuvostoliiton kulttuuri
Kråkholman järvi

Kråkholman järvi on järvi Pietarsaaressa. Järvi on asemakaavalla varattu luonnonsuojelualueeksi. Vuonna 2022 järvi pääsi mukaan valtakunnalliseen SOTKA levähdysalueverkostoon. == Lähteet == Luokka:Pietarsaaren luonto
Kirje Diognetokselle

Kirje Diognetokselle (, ) on varhaiskristillinen kirje, joka luetaan apostolisten isien kirjoituksiin. Sen kirjoittajaa ei tunneta.Salminen, Joona: ”Kirje Diognetokselle”. Teoksessa Apostoliset isät 2020, s. 255.Koskenniemi, Heikki: ”Kirje Diognetokselle”. Teoksessa Apostoliset isät 1989, s. 202–203. == Historia == Kirje Diognetokselle ajoitetaan yleensä 100-luvulle, varhaisimmillaan noin vuoteen 130 ja myöhäisimmillään noin vuoden 200 tienoille ja jopa hieman myöhemmäksi. Sen kirjoittajasta ei tiedetä mitään. Kirje itsessään mainitsee kirjoittajan ”apostolien oppilaaksi”. Siksi tästä on joskus käytetty nimitystä Mathētēs, ”Oppilas”. Myöskään kirjeen vastaanottajasta ei tiedetä mitään. Se on osoitettu Diognetos-nimiselle henkilölle, joka on ollut kiinnostunut kristittyjen opista, mutta joka jää muutoin arvoitukseksi. Joskus tätä on ehdotetty samaksi Diognetokseksi joka oli eräs keisari Marcus Aureliuksen opettajista.Marcus Aurelius: Itselleni I.6. Kirjeeseen ei tunneta viittauksia muussa varhaiskristillisen tai keskiajan kirjallisuudessa. Kirjeen teksti tunnetaan vain yhden käsikirjoituksen, Codex Argentoratensis Graecus 9, kautta. Se laittoi kirjoituksen virheellisesti Justinos Marttyyrin nimiin. Kyseinen käsikirjoitus löydettiin Konstantinopolista vuonna 1436 ja se tuhoutui Strasbourgissa sodassa vuonna 1870. Teksti säilyi käsikirjoituksesta 1500-luvulla tehtyjen kopioiden ansiosta. == Sisältö == Kirje Diognetokselle on kirjeen muodossa esitetty apologeettinen eli kristittyjä puolustava tutkielma. Aloituksen jälkeen se käsittelee pakanallisten uskomusten ja juutalaisten tapojen järjettömyyttä. Tämän jälkeen kuvataan kristittyjen elämää ja oppia, ja lopuksi esitetään pelastushistoria luomisesta lunastukseen ja tuomioon saakka. Tekstissä ei esiinny Jeesuksen tai Kristuksen nimeä. Kirjoitus käsittää 12 lukua. Alkuperäiseen tekstiin ovat todennäköisesti kuuluneet luvut 1–10. Luvut 11–12 ovat oletettavasti peräisin toisesta teoksesta, ja liitetty käsikirjoituksen loppuun. Kirjeen sisältö luvuittain on: * Aloitus: Diognetoksen lähtökohta ja hänen kysymyksensä (luku 1) * Pakanoiden ajattelu ja epäjumalat (2) * Juutalaiset ja heidän tapansa (3) * Juutalaiset perinnäissäännöt: sapatti, paasto, ympärileikkaus ja kalenteri (4) * Millaisia kristityt ovat? (5) * Kristityt maailmassa (6) * Jumalan ilmoitus ja suunnitelma (7) * Kristittyjen todistuksen voima (7) * Jumala ja maailma (8) * Uusi aikakausi (9) * Jumalan kaltaiseksi tuleminen (10) * Sanoma Sanasta (11) * Tiedon puu (12) == Lähteet == == Kirjallisuutta == === Suomennokset === * Kirje Diognetokselle. Teoksessa * Kirje Diognetokselle. Suomentanut Joona Salminen. Teoksessa === Muita käännöksiä ja tekstilaitoksia === * Epistle to Diognetus. Teoksessa == Aiheesta muualla == === Teksti === * . Christian Classics Etheral Library. * . Wikisource. * The Epistle of Mathetes to Diognetus. New Advent. === Muuta === * Epistle of Mathetes to Diognetus. Early Christian Writings. Luokka:Apologeettiset kirjat Luokka:Apostolisten isien kirjeet
One Dance

One Dance on kanadalaisräppäri Draken kappale, jolla vierailevat myös nigerialaisartisti Wizkid sekä brittiläislaulaja Kyla. Kappaleen ovat sanoittaneet kaikki kolme esiintyjää sen tuotannosta vastanneiden Nineteen85:n, DJ Maphorisan ja Noah "40" Shebibin kanssa. Crazy Cousinz ja Kyla saivat krediitin kappaleen sanoittamisesta koska se mukailee heidän vuonna 2008 julkaisemaa kappaletta "Do You Mind". "One Dance" julkaistiin Draken neljännen, Views-studioalbumin toisena singlenä 5. huhtikuuta 2016. CHR-kanaville kappale julkaistiin puolestaan 12. huhtikuuta 2016. "One Dance" julkaistiin samaan aikaan "Pop Stylen" kanssa pian sen jälkeen kun Drake ilmoitti Views-albumin julkaisupäivän. "One Dance" oli yksi kolmesta ensimmäisestä Views-albumilta julkaistusta dancehall-singlestä kappaleiden "Controlla" ja "Too Good" ohella. Kappale saavutti singlelistan ensimmäisen sijan viidessätoista eri valtiossa, mukaan lukien Australiassa, Irlannissa, Isossa-Britanniassa, Kanadassa, Ranskassa, Saksassa, Sveitsissä, Uudessa- Seelannissa ja Yhdysvalloissa. Yhdysvalloissa kappale oli kymmenen viikkoa Billboard Hot 100-listan kärjessä. Britanniassa se oli puolestaan viisitoista viikkoa singlelistan kärjessä. Kappaleella mukanaoleva Wizkid on Billboard Hot 100-listan kaikkien aikojen ensimmäinen nigerialaisartisti joka on päässyt koko listalle sekä kaikkien aikojen ensimmäinen joka on päässyt listan kärkeen. "One Dance" on Rihannan Workin ohella ainoa dancehall-kappale joka on päässyt Hot 100-listan kärkeen. Syyskuussa 2016 Billboard nimesi "One Dancen" vuoden 2016 kesähitiksi. Joulukuussa 2016 kappaletta oli myyty Yhdysvalloissa yhteensä kaksi miljoonaa kopiota, joka teki siitä vuoden 2016 viidenneksi myydyimmän kappaleen. Kappale oli Apple Music-sovelluksen vuoden 2016 myydyin kappale. Lokakuussa 2016 kappaleesta tuli Spotifyn kaikkien aikojen striimatuin kappale yli miljardilla striimillä ja ohitti täten aiempaa ennätystä pidätelleen Major Lazerin ja DJ Snaken kappaleen "Lean On". Tämä ennätys meni tosin uusiksi 21. syyskuuta 2017, kun Ed Sheeranin kappale "Shape of You" ohitti "One Dancen" Spotifyn striimatuimpana kappaleena. "One Dance" oli maailmanlaajuisesti vuoden 2016 myydyin kappale sekä yksi kaikkien aikojen myydyimmistä kappaleista. ==Lähteet== Luokka:Vuoden 2016 kappaleet Luokka:Yhdysvaltalaiset musiikkikappaleet Luokka:Billboard Hot 100 -listan ykköset
Norsunluurannikon Pasteur-instituutti

Norsunluurannikon Pasteur-instituutti (, IPCI) on Norsunluurannikon de facto pääkaupungissa Abidjanissa toimiva biolääketieteellinen tutkimuskeskus. Vuonna 1972 perustettu IPCI on hallinnollisesti maan korkeakoulu- ja tiedeministeriön alaisuudessa ja kuuluu kansainväliseen runsaan 30 tutkimuslaitoksen Pasteur- instituuttien verkostoon. Norsunluurannikon Paster-instituuttia johtaa professori Mireille Dosso. Instituutti on saanut ulkomaista apua työlleen ja on tehnyt yhteistyötä muun muassa Yhdysvaltain tautikeskuksen (CDC) kanssa. IPCI toimii esimerkiksi Maailman terveysjärjestön influenssaseurannan kansallisena keskuksena. Koronaviruspandemian (2020) aikana IPCI on osallistunut Norsunluurannikon covid-19-näytteiden testaamiseen. Testejä on kuitenkin tehty vähän. Esimerkiksi 22. huhtikuuta 2020 mennessä 26,4 miljoonan asukkaan Norsunluurannikolla oli Africa CDC:n mukaan tehty vasta yhteensä 1545 covid-19-testiä, joista hyvin suuri osa eli 952 (61,6 prosenttia) oli ollut positiivisia eli sairauteen viittaavia. Taudista parantuneiksi raportoitiin tässä vaiheessa 310 ja sairastuneista kuolleeksi 14 ihmistä. ==Lähteet== ==Aiheesta muualla== *Institut Pasteur du Maroc (IPCI:n kotisivut) (pasteur.ci) *L`Institut Pasteur d`Abidjan, seul centre de diagnostic du COVID-19 (video, 21.3.2020) (abidjan.net) *Coronavirus (COVID-19) (kansio Norsunluurannikon hallituksen covid-19-tilannekatsauksille) (gouv.ci) *Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Tutkimuslaitokset Luokka:Norsunluurannikon rakennukset ja rakennelmat Luokka:Abidjan Luokka:Afrikan tiede ja tekniikka
Albin Kurti

Albin Kurti (s. 24. maaliskuuta 1975 Pristina) on kosovolainen poliitikko. Hän oli Kosovon pääministerinä ensimmäisen kerran 3. helmikuuta 2020 – 3. kesäkuuta 2020 ja uudelleen vuodesta 2021 lähtien. Hän kuuluu Levizja Vetëvendosje -puolueeseen. Kurti valittiin pääministeriksi usean kuukauden kestäneen poliittisen kiistelyn jälkeen. Hän lupasi kitkeä maan korruptiota ja alentaa valtiollisten ministeriöiden määrää seitsemällä.Tidey, Alice: Albin Kurti: Kosovo's new prime minister vows to rebuild Serbia ties, EuroNews 2.4.2020. Viitattu 23.4.2020 == Lähteet == == Aiheesta muualla == Luokka:Kosovon pääministerit Luokka:Vuonna 1975 syntyneet Luokka:Elävät henkilöt
Perfect Strangers (Jonas Bluen kappale)

Perfect Strangers on brittiläisen DJ-tuottaja Jonas Bluen kappale, jolla vierailee myös brittiläinen laulaja-lauluntekijä JP Cooper. Se julkaistiin Jonaksen Blue-debyyttistudioalbumin toisena singlenä 3. kesäkuuta 2016. Kappaleen ovat sanoittaneet Blue, Cooper ja Alex Smith, joista ensimmäinen myös tuotti sen. Kappale on ollut myyntimenestys, sen päästyä Britannian singlelistan sijalle 2. jonka lisäksi se pääsi singlelistan kymmenen parhaan joukkoon muun muassa Australiassa, Ruotsissa ja Saksassa. Kappaleesta on toteutettu myös japaninkielinen versio, jonka esittää eteläkorealainen tyttöbändi AOA joka julkaistiin heidän Runway-albumilla. "Perfect Strangers" esitettiin Eurooppa-liigan kauden 2018-2019 finaalissa ennen Chelsea FC:n ja Arsenal FC:n välistä ottelua. Kappaleelle on toteutettu myös musiikkivideo, joka julkaistiin videopalvelu YouTubessa 14. kesäkuuta 2016. Video kuvattiin Etelä-Afrikan Kapkaupungissa ja sillä seurataan Victoria Scholtzin esittämää naista, joka tapaa sattumanvaraisesti Devin Dolleryn esittämän miehen aina siellä minne tämä menee. ==Lähteet== Luokka:Vuoden 2016 kappaleet Luokka:Brittiläiset musiikkikappaleet
Nagakute

Nagakute () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin länsiosassa Owarin kukkuloilla aivan Nagoyan suurkaupungin itäpuolella. Nagakutessa on 59 499 asukasta (huhtikuussa 2020) ja sen pinta-ala on 21,55 neliökilometriä. Historiallisesti Nagakute tunnetaan Komakin ja Nagakuten taistelusta, joka käytiin Toyotomi Hideyoshin ja Tokugawa Ieyasun joukkojen välillä vuonna 1584. Paikkakunnan nimi viittaa alun perin pitkänomaiseen (nagai) suo- tai kosteikkoalueeseen (kude). Toisen maailmansodan jälkeen Nagakute on kasvanut voimakkaasti Nagoyan esikaupunkina. Siitä tehtiin maaseutukaupunki vuonna 1971, ja kaupunkioikeudet se sai vuonna 2012. Aichin maailmannäyttely vuonna 2005 pidettiin pääosin Nagakutessa sijaitsevalla alueella, josta on myöhemmin tehty laaja puistoalue Morikoro Park erilaisine toimintoineen. Morikoro Parkin lisäksi Nagakuten nähtävyyksiin kuuluvat Toyotan automuseo ja Meiton taidemuseo. Kaupunkiin on sijoittunut monia yliopistoja: Aichin prefektuurinyliopisto, Aichin prefektuurin taideyliopisto, Aichin lääketieteellinen yliopisto, Nagoyan kauppatieteellinen yliopisto ja Aichin shukutoku-yliopisto. Nagakutea palvelee Aichin pikaliikenteen liikennöimä Linimo-maglevlinja. == Kuvia == Tiedosto:Aichi Prefectural University of Fine Arts and Music 150713.JPG|Aichin prefektuurin taideyliopisto Tiedosto:Cherry Blossom Trees along Kanare-gawa River, Nodano Nagakute 2011.jpg|Kirsikankukkia Nodanon kaupunginosassa Tiedosto:Ferris wheel of Expo 2005 Aichi Commemorative Park from Koen Nishi Station - 1.jpg|Maailmanpyörä maailmannäyttelypuistossa Tiedosto:Linimo2.jpg|Linimo-juna Tiedosto:Satsuki and Mei's House 01.JPG|Satsukin ja Mein talo == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
By Your Side (Jonas Bluen kappale)

By Your Side on brittiläisen DJ-tuottaja Jonas Bluen kappale, jolla vierailee myös brittiläisartisti Raye. Se julkaistiin Jonaksen Blue- debyyttistudioalbumin kolmantena singlenä 28. lokakuuta 2016. Kappaleesta on toteutettu myös PBH & Jack Shizzlen miksaama versio, joka on liitetty mukaan Bluen Jonas Blue: Electronic Nature – The Mix 2017 kokoelma-albumille. Kappaleen ovat sanoittaneet Christy Zee, Grace Barker, The Invisible Men ja Blue, joista viimeisin myös tuotti sen. Kappaleelle on toteutettu myös musiikkivideo, joka julkaistiin videopalvelu YouTubessa 16. marraskuuta 2016. Kappaleesta on muodostunut julkaisunsa jälkeen vain kohtalainen menestys, sen päästyä singlelistan kahdenkymmenen parhaan joukkoon vain Irlannissa, Britanniassa ja Skotlannissa. == Kappaleet == # # # # # # # # # # # # # # # ==Lähteet== Luokka:Vuoden 2016 kappaleet Luokka:Brittiläiset musiikkikappaleet
Olindo Guerrini

Olindo Guerrini, kirjailijanimi Lorenzo Stecchetti, (4. lokakuuta 1845 Forlì – 21. lokakuuta 1916 Bologna, ItaliaOlindo Guerrini, Bnf, viitattu 23.4.2020 ) oli italialainen lyyrikko. Hän oli nuoren veristisen koulukunnan johtaja. Hän julkaisi 1877 realistisen runokokoelman Postuma. Sen sisältämät runot, muun muassa "Memorie balagnesi" ja "Il Guado", ovat runollisesti kauniita ja ilmaisevat aikakauden elämän oikeaa ymmärtämystä, mitä sen aikaisessa italialaisessa runoudessa harvoin tapaa. Kun idealistit moittivat Guerrinia hänen säädyttömyydestään, hän vastasi runokokoelmilla Polemica (1878) ja Nova Polemica (1879). Guerrinin lemmenlyriikka on saanut paljon vaikutteita ranskalaisilta, varsinkin Charles Baudelairelta ja parnassolaisilta. Satiirikkona Guerrini liittyy Giosué Carducciin.Guerrini, Olindo, Tietosanakirja osa 2, palsta 1650, Tietosanakirja Osakeyhtiö 1910 == Lähteet == ==Aiheesta muualla== Luokka:Italialaiset runoilijat Luokka:Vuonna 1845 syntyneet Luokka:Vuonna 1916 kuolleet
Legion of Merit

Legion of Merit (LOM) on yhdysvaltalainen, sotilaille ja yleensä ilmavoimille annettava tunnustuspalkinto. Se on voitu myöntää vuodesta 1942 lukien, jolloin Yhdysvaltain presidenttinä toimi Franklin D. Roosevelt. Esimerkiksi John McCainille myönnettiin LOM vuonna 1981. Arvomerkki sijoittuu DFC:n (Distinguished Flying Cross, US) yläpuolelle. Arvossa seuraava ylöspäin, on Defence Superior Service Medal. Kunniamerkkiä jaetaan viidessä luokassa sen perusteella, missä asemassa saaja on: * ylipäällikkö (valtion- ja hallituspäämiehet) * komentaja (esikuntapäälliköt ja vastaavat) * upseeri (kenraalit, everstit, sotilaalliset lähetystöavustajat ja vastaavat) * kunniamerkki amerikkalaiselle sotilaalle, joka saa sen taisteluansioista * legioonalainen (kaikki muut, jotka eivät kuulu em. ryhmiin) == Lähteet == Luokka:Yhdysvaltain sotilasansiomitalit
Kummitus (Circle)

Kummitus on vuonna 2017 ilmestynyt Circlen single, joka sisältää kappaleet Hän on ja Maan tomua. Singlen painos oli 500 kappaletta. == Kappaleet == ;A-puoli # ;B-puoli # == Lähteet == *Circle: Kummitus 7″ Ektro Records *Circle - Kummitus Discogs.com ===Viitteet=== Luokka:Vuoden 2017 kappaleet Luokka:Circlen kappaleet
Musta kansleri

Musta kansleri () on vuonna 1912 valmistunut tanskalainen mykkäelokuva. August Blomin ohjaaman draaman pääosia esittävät Valdemar Psilander, Ebba Thomsen ja Robert Dinesen. ==Juoni== Elokuva tapahtuu nimettömässä slaavilaisessa kuningaskunnassa. ”Mustaksi kansleriksi” kutsuttu valtakunnankansleri von Rallenstein on luvannut prinsessa Irenen Gydan prinssin Deiman vaimoksi. Irene rakastaa luutnantti Pawlowia ja he menevät salaa naimisiin. Kanslerin apuri kreivi Rockowitz pakottaa Pawlowin juomaan myrkkyä, mutta luutnantti Groblewski pelastaa ystävänsä. Rockowitz kaappaa Irenen ja tämän hovineidon, mutta Groblewski onnistuu vapauttamaan heidät. Prinsessa ja hänen rakastettunsa saapuvat pääkaupunkiin riemusaatossa ja kansleri kuolee sydänkohtaukseen. ==Näyttelijät== ==Tuotanto, teemat ja vastaanotto== Mustan kanslerin käsikirjoitus oli ostettu näyttelijä Christian Schrøderiltä, mutta ennen ensi-iltaa sen havaittiin perustuvan brittiläisen kirjailijan William Magnayn romaaniin The Red Chancellor. Tanskalaisyhtiö Kinografen teki samasta aiheesta elokuvan Kansleren kaldet ”Den sorte Panter”. Nordisk Films, joka oli itse usein syyllistynyt plagiointiin, osti oikeudet Magnayn romaaniin ja pyrki estämään Kinografenin elokuvan julkaisun. Elokuva on esimerkki 1910-luvun alussa maailmanmaineeseen nousseen Nordisk Filmsin kaupallisesta tuotannosta. Se on aikansa suuren yleisön makua hivelevä melodraama, jossa yhdistyvät yläluokkainen miljöö näyttävine pukuineen, rakkaustarina ja jännityskertomus. Aikalaiskriitikot arvioivat elokuvaa myönteisesti ja kiittivät varsinkin sen ulkokuvia ja valaistusta. Yhdysvaltalaislehden mukaan sen viehätys perustui ”katsojaa ilahduttavaan epäuskottavuuteen”. Myös elokuvan loppuosaa pidettiin jännittävänä. Nykynäkökulmasta Mustalla kanslerilla on lähinnä historiallista arvoa eikä se kuulu ohjaaja August Blomin parhaisiin teoksiin. Sensaatiodraamaksi ja kokotunnin näytelmäksi mainostettua Mustaa kansleria esitettiin yksinoikeudella helsinkiläisessä Scala-teatterissa lokakuussa 1912. Fyren mainitsi sen vetonaulana yleisön ihailemat näyttelijät Dinesenin, Psilanderin, Roosen ja Thomsenin. Suomessa levitetty kopio oli tanskalaista lyhyempi, 800 metrin pituinen. Elokuva on nähtävissä Tanskan elokuva-arkiston mykkäelokuvasivustolla. ==Lähteet== ==Aiheesta muualla== * Luokka:Tanskalaiset mykkäelokuvat Luokka:Vuoden 1912 tanskalaiset elokuvat Luokka:Tanskalaiset mustavalkoelokuvat
No Money

No Money on ruotsalaisen DJ-tuottajaduo Galantiksen kappale. Sen julkaisivat Big Beat Records ja Warner Music Group heidän toisen, The Aviary-studioalbumin johdantosinglenä 31. maaliskuuta 2016. Kappale sisältää Reece Bullimoren esittämiä kreditoimattomia sanoja ja sen ovat sanoittaneet Digital Farm Animals sekä Andrew Bullimore. Kappale samplaa hyvin paljon amen breakiä. Kappaleesta muodostui kaupallinen menestys sen päästyä singlelistan kärkeen Norjassa sekä listan kymmenen parhaan joukkoon Alankomaissa, Australiassa, Irlannissa, Isossa-Britanniassa, Itävallassa, Ruotsissa, Suomessa ja Tanskassa. Se oli myös Galantiksen ensimmäinen single, joka on päässyt Yhdysvaltain Billboard Hot 100 -listalle, jossa se pääsi parhaimmillaan sijalle 88. Kappaleelle on toteutettu myös musiikkivideo, joka julkaistiin videopalvelu YouTubessa 11. toukokuuta 2016. ==Lähteet== Luokka:Vuoden 2016 kappaleet Luokka:Ruotsalaiset musiikkikappaleet
Geitel

Geitel on muun muassa seuraavien henkilöiden sukunimi: * Johan Georg Geitel (1683–1771), saksalais-suomalainen taidemaalari * Jon-Jon Geitel (s. 1990), suomalainen näyttelijä, ääninäyttelijä ja muusikko * Maria Geitel (1864–1953), suomalainen kirjailija * Peter Geitel (1945–2018), suomalainen rallikuljettaja ja toimittaja.
Tiina Nieminen

Tiina Nieminen (s. 11. toukokuuta 1979) on suomalainen uransa lopettanut maantiepyöräilijä. Nieminen voitti maantiepyöräilyn maantieajon SM- kilpailuissa kultaa vuonna 2007. == Lähteet == Luokka:Suomalaiset maantiepyöräilijät Luokka:Elävät henkilöt Luokka:Vuonna 1979 syntyneet
Kids (OneRepublicin kappale)

Kids on yhdysvaltalaisyhtye OneRepublicin kappale. Sen julkaisivat Mosley Music Group ja Interscope Records heidän neljännen, Oh My My-studioalbumin toisena singlenä 12. elokuuta 2016. Kappaleen nimi ja kansikuva julkistettiin yhtyeen Twitter-tilillä 3. elokuuta 2016. Kappaleen ovat sanoittaneet Ryan Tedder, Brent Kutzle, Brandon Michael Collins ja Steve Wilmot. Kaikki edellä mainitut henkilöt Collinsia lukuun ottamatta myös tuottivat sen. "Kids" on lajityypiltään poprock ja elektropop kappale, jossa on yhtyeen solistin kertoman mukaan vivahteita 80-luvun synthpop kappaleista. Kappaletta on käytetty muun muassa Chryslerin "PacifiKids" 2016 joulumainoksessa. Kappaleelle on toteutettu myös Hal Kirklandin ohjaama musiikkivideo, joka julkaistiin videopalvelu YouTubessa 25. elokuuta 2016. Videon tuotti Here Be Dragons ja se kuvattiin Mexico Cityssä. Kappaleesta muodostui kohtalainen menestys, sen päästyä singlelistan kolmenkymmenen parhaan joukkoon vain Espanjassa, Skotlannissa ja Unkarissa. ==Lähteet== Luokka:Vuoden 2016 kappaleet Luokka:Yhdysvaltalaiset pop rock -kappaleet Luokka:Yhdysvaltalaiset elektronisen musiikin kappaleet
Playing God

Playing God on yhdysvaltalaisen rockyhtye Paramoren kappale, joka julkaistiin 15. marraskuuta 2010 viimeisenä singlenä heidän kolmannelta studioalbumiltaan Brand New Eyes. Kappaleen kirjoittivat yhtyeen laulaja Hayley Williams sekä kitaristit Josh Farro ja Taylor York. Rob Cavallo tuotti sen yhdessä yhtyeen kanssa. Kappaleen musiikkivideo ensiesitettiin singlen julkaisua seuranneena päivänä. == Musiikkivideo == Musiikkivideo ”Playing God” kappaleelle julkaistiin Paramoren kotisivuilla 16. marraskuuta 2010. Video on kuvattu Williamsin kotona Franklinissä, Tennesseessä. Sen ensimmäisessä kohtauksessa Williams istuu autossa kotitalonsa edessä. Hän nousee autosta ja menee kellariinsa, jossa muut yhtyeen jäsenet ovat kiinni sidottuina. Hän kiertelee heidän ympärillään ja laulaa. Toisessa kohtauksessa Williams on ruokasalissaan ja tarjoilee myrkytettyä teetä yhtyeen muille jäsenille, jotka lopulta kuolevat. Loppuvideon ajan tilanteita esitetään vuorotellen. == Lähteet == == Aiheesta muualla == * Luokka:Paramoren kappaleet Luokka:Vuoden 2010 kappaleet
Wherever I Go

Wherever I Go on yhdysvaltalaisyhtye OneRepublicin kappale. Sen julkaisivat Mosley Music Group ja Interscope Records yhtyeen neljännen, Oh My My- studioalbumin johdantosinglenä 13. toukokuuta 2016. Kappaleen ovat sanoittaneet ja tuottaneet Ryan Tedder, Brent Kutzle sekä Noel Zancanella. Kappaleelle on toteutettu myös Joseph Kahnin ohjaama musiikkivideo, jolla seurataan Kenneth Choin esittämää korealaismiestä, joka on juuttunut jokapäiväiseen rutiiniinsa. "Wherever I Go" oli kaupallisesti kohtalainen menestys päästyään singlelistan kahdenkymmenen parhaan joukkoon vain Italiassa, Latviassa, Skotlannissa ja Tšekissä. Italiassa kappale myi kaksinkertaista platinaa 100 000 myydyllä kopiolla. ==Lähteet== Luokka:Vuoden 2016 kappaleet Luokka:Yhdysvaltalaiset musiikkikappaleet
Don’t Need No Money

Don’t Need No Money on brittiläisartisti Imani Williamsin debyyttisingle, jolla vierailevat myös brittiläiset DJ-tuottajat Sigala sekä Blonde. Sen julkaisi Sony Music Entertainment digitaalisesti ladattavana singlenä 1. heinäkuuta 2016. Samalla, kun tämä oli Imanin uran ensimmäinen single pääartistina, tämä oli myös ensimmäinen kerta, kun Sigala ja Blonde ovat tehneet yhteistyötä. Imani sai inspiraatiota kappaleen tekoon osallisuudestaan vuonna 2016 julkaistulla kappaleella ”Say You Do”, jonka Sigala työsti yhdessä drum and bass -musiikkituottaja DJ Freshin kanssa. Kappaleelle on toteutettu myös Carly Cussenin ohjaama musiikkivideo, joka julkaistiin videopalvelu YouTubessa 21. heinäkuuta 2016. Videon tuotannosta vastasi puolestaan Danielle Hinde ja sillä esiintyy kaikista esiintyjistä vain Imani. Kappale on päässyt singlelistalle vain Irlannissa, Britanniassa ja Skotlannissa. ==Lähteet== Luokka:Vuoden 2016 kappaleet Luokka:Brittiläiset musiikkikappaleet
A24 (tuotantoyhtiö)

A24 (tunnettiin nimellä A24 Films vuosina 2012–2016) on Daniel Katzin, David Fenkelin ja John Hodgesin perustama elokuvien ja televisio-ohjelmien tuotantoyhtiö. Yhtiö tunnetaan taiteellisista ja psykologisesti haastavista pienen budjetin elokuvista, joita monet ovat kutsuneet ”yleväksi kauhuksi”. Yhtiön tunnetuimpia elokuvia ovat muun muassa Spring Breakers, Ex Machina, Room, The Witch, Moonlight, Lady Bird, The Disaster Artist, First Reformed, Hereditary – pahan perintö, Midsommar – loputon yö, The Lighthouse, Hiomattomat timantit, Minari, Everything Everywhere All at Once, Aftersun – päivämme auringossa, The Whale, Beau Is Afraid, Past Lives, Talk to Me, Priscilla, The Zone of Interest, The Iron Claw ja Civil War. Yhtiö on myös tuottanut HBO:n televisiosarjaa Euphoria. Yhtiön viisi tuottoisinta elokuvaa ovat Everything Everywhere All at Once (106 miljoonaa dollaria), Civil War (108 miljoonaa dollaria), Talk to Me (92 miljoonaa dollaria), Hereditary – pahan perintö (81 miljoonaa dollaria) ja Lady Bird (79 miljoonaa dollaria). == Lähteet == == Aiheesta muualla == * Viralliset kotisivut * A24 Internet Movie Databasessa Luokka:Yhdysvaltalaiset elokuvayhtiöt *
Sinikka Mäki-Lertola

Sinikka Hannele Lertola (os. Mäki), taiteilijanimi Mäki-Lertola (s. 1954 Turku) on suomalainen kuvanveistäjä ja yhteisötaiteilija, joka on tehnyt yli 40-vuotisen uran kuvataiteilijana ja kuvataiteen opettajana. == Taiteellinen työskentely == Mäki-Lertola on valmistanut teoksia erilaisin kuvanveiston tekniikoin muun muassa pronssista, betonista, teräksestä, kipsistä, puusta ja savesta. Vuonna 1990 hän perusti kolmen muun turkulaisen kuvanveistäjän kanssa pronssivalutaitoa vaalivan ja kehittävän taidevalimo Jöötti ry:n. Keskeistä Mäki-Lertolan taiteellisessa työskentelyssä on teoksessa käsiteltyyn aiheeseen soveltuvan materiaalin valinta. Vuodesta 2005 lähtien hän on valmistanut veistoksia myös nukkasihdistä kerätystä pölystä. Mäki-Lertolan teosten aihepiirit liikkuvat muun muassa ympäristöön ja muuttoliikkeeseen liittyvissä kysymyksissä. Monet hänen varhaisimmista teoksistaan ammentavat omaelämäkerrallisista aineksista. Mäki-Lertolan tuotantoon kuuluu useita julkisen tilan teoksia, kuten neljää haahkaa kuvaava pronssiveistos Lintukoto (1986) Kaarinan Voivalassa Kaarinakodin pihalla sekä teräksinen Kuvakudos (1985) Littoisten monitoimitalossa. Monet Mäki-Lertolan julkisen tilan teoksista ovat syntyneet yhteisötaidehankkeina, kuten Taidekeskus Into ry:n Paimioon, Kehitysvamma-alan tuki- ja osaamiskeskukseen (KTO) toteuttama suurikokoinen seinämosaiikki Luomiskertomus (2017) sekä sydämenmuotoinen keraaminen seinäreliefi, jonka seitsemän erityistä tukea tarvitsevaa ja seitsemän muuta taideopiskelijaa valmistivat yhdessä. Moniosainen reliefi kokoaa yhteen osallistujille tärkeitä aiheita. Mäki-Lertolan teoksia oli ensimmäisen kerran esillä vuonna 1975. Pian kuvanveistäjäksi valmistumisen jälkeen hänet kutsuttiin pitämään yhteisnäyttely taidemaalari Anu Tuomen kanssa Wäinö Aaltosen museossa vuonna 1982. Sittemmin Mäki-Lertola on pitänyt 16 yksityisnäyttelyä ja osallistunut noin 50 yhteis- ja ryhmänäyttelyyn. Hänen teoksiaan on muun muassa Suomen valtion, Turun museokeskuksen, Turun Taidemuseon, Naantalin kaupungin ja Uppsalan kaupungin kokoelmissa. Mäki- Lertola on toiminut vuodesta 1976 lähtien myös erilaisissa kuvataiteen opetustehtävissä muun muassa Turun piirustuskoulussa, Turun taiteen ja viestinnän oppilaitoksessa ja Turun Taideakatemiassa. Vuodesta 1982 lähtien hän on toiminut Turun suomenkielisessä työväenopistossa tuntiopettajana, vs. kuvataideosaston johtajana sekä kuvataiteen johtavana opettajana. Mäki-Lertola on myös turkulaisen Taidekeskus Inton taiteellinen johtaja. == Koulutus == Mäki-Lertola valmistui kuvanveistäjäksi Turun piirustuskoulusta, jossa hän opiskeli vuodet 1975–1979. Hän opiskeli lisäksi pedagogiksi Hämeenlinnan ammattikorkeakoulussa 1996–1997 ja täydensi koulutustaan vuosina 1999–2001 Turun ammattikorkeakoulussa kuvataiteilijan AMK-tutkinnolla. Vuonna 2003 Mäki- Lertola aloitti opinnot Taideteollisessa korkeakoulussa, ja valmistui taiteiden maisteriksi vuonna 2005. == Lähteet == == Aiheesta muualla == * Sinikka Mäki-Lertola Kuvataiteilijamatrikkelissa Luokka:Suomalaiset kuvanveistäjät Luokka:Vuonna 1954 syntyneet Luokka:Elävät henkilöt
Mittelsachsenin piirikunta

Mittelsachsenin piirikunta () on piirikunta Saksan Saksin osavaltiossa. Piirikunnan pinta-ala on 2 116,85 neliökilometriä ja väkiluku 306 185 asukasta. Pääkaupunki on Freiberg. Piirikunta perustettiin Saksin piirikuntauudistuksessa 1. elokuuta 2008 ja se koostuu aiempien Döbelnin, Freibergin ja Mittweidan piirikuntien alueista. Lännessä se rajoittuu Thüringenin Altenburger Landiin, lounaassa Saksin Zwickaun piirikuntaan ja piirittömään Chemnitzin kaupunkiin, etelässä Erzgebirgskreisiin ja Tšekin tasavaltaan, idässä Sächsische Schweiz-Osterzgebirgeen ja Meisseniin, pohjoisessa Nordsachsenin piirikuntaan sekä luoteessa Leipzigin piirikuntaan. Luokka:Saksin piirikunnat
Nordsachsenin piirikunta

Nordsachsenin piirikunta () on piirikunta Saksan Saksin osavaltiossa. Piirikunta luotiin vuonna 2008 Saksin piirikuntauudistuksen yhteydessä yhdistämällä aiemmat Torgau-Oschatzin ja Delitzschin piirikunnat. Nordsachsenin 197 673 asukasta ovat hajaantuneet 30 kuntaan, joiden yhteenlaskettu pinta-ala on 2 028,56 neliökilometriä. Tällöin Nordsachsen on pinta-alaltaan Saksin neljänneksi suurin piirikunta, vaikka väkiluku on pienin. Piirikunnan suurin kaupunki on Delitzsch, mutta pääkaupunki on aiempi hallintokeskus Torgau. Muita suuria kaupunkeja ovat Eilenburgin, Schkeuditzin ja Oschatzin kunnat. Luokka:Saksin piirikunnat
Imani Williams

Imani Williams (s. 10. joulukuuta 1999 Lontoo, Englanti) on brittiläinen laulaja-lauluntekijä. Hänet tunnetaan parhaiten esiintymisestään vuonna 2016 julkaistulla Sigalan ja DJ Freshin kappaleella "Say You Do", joka pääsi Britannian singlelistan sijalle 5. sekä Skotlannin singlelistan sijalle 2. Lisäksi hän on saavuttanut pienempää suosiota samana vuonna julkaisemallaan kappaleella "Don't Need No Money", joka myös pääsi viiden parhaan joukkoon Britteinsaarten singlelistoilla. Sigalan ja DJ Freshin lisäksi Williams on tehnyt yhteistyötä muun muassa Tiggs Da Authorin, Belly Squadin, Mike Perryn ja Pixie Lottin kanssa. "Williams" aloitti musiikinteon 10-vuotiaana sanoittamalla kappaleen, jota hän muunteli seuraavan neljän vuoden aikana ennen kuin hänen musiikinopettaja esitteli tämän levy-yhtiölle. Ennen tätä hän oli opetellut tanssimista 8-vuotiaasta lähtien. Hän on opiskellut musiikintekoa BRIT Schoolissa. ==Diskografia== ====Singlet==== Pääartistina * Don't Need No Money (mukana Sigala & Blonde) (2016) * Dumb (mukana Tiggs Da Author & Belly Squad) (2018) Vierailevana artistina * Say You Do (Sigala & DJ Fresh, mukana Imani Williams) (2016) ==Lähteet== Luokka:Vuonna 1999 syntyneet Luokka:Brittiläiset laulaja-lauluntekijät Luokka:Elävät henkilöt
Shivajirao Adhalarao Patil

Shivajirao Adhalarao Patil (s. 8. toukokuuta 1956 Landewadi) on intialainen Shiv Senan poliitikko. Hän edusti Shirurin vaalipiiriä Lok Sabhassa kolme kautta vuosina 2004–2019. Hän oli ehdolla vuoden 2019 parlamenttivaaleissa, mutta hävisi NCP-puolueen Amol Kolhelle. Puoluelähteiden mukaan hänen tappionsa johtui Shiv Senan sisäisistä erimielisyyksistä. Myös aikaisempien vuoden 2014 parlamenttivaalien alla hän sai osakseen kritiikkiä puolueensa sisältä, minkä seurauksena osa siirtyi kilpailevan Maharashtra Navnirman Sena -puolueen jäseniksi. Ennen poliittista uraansa Patil työskenteli tuottamalla ja myymällä mikroprosessoreita perustamansa Dynalog-yrityksen nimissä. Vuonna 1989 hän tapasi Sharad Pawarin avustajan Dilip Walse-Patilin. Patil työskenteli Pawarille 15 vuotta toivoen saavansa mahdollisuuden asettua ehdolle vaaleissa. Hän tuki Pawaria myös vuonna 1999, jolloin hän perusti NCP:n. Patilille ei koskaan myönnetty lupaa asettua NCP:n ehdokkaaksi. Vuonna 2003 Walse-Patil vastusti hänen asettamistaan ehdokkaaksi, mikä sai Patilin suuttumaan ja luopumaan puoluetoiminnasta. Patilin mukaan NCP alkoi vakoilemaan ja häiriköimään häntä, mikä sai hänet liittymään Shiv Senan jäseneksi. Patilille myönnettiin vuonna 2016 Sansad Ratna -palkinto ansiokkaasta työstä parlamentissa. ==Lähteet== Luokka:Shiv Senan poliitikot Luokka:Lok Sabhan jäsenet Luokka:Vuonna 1956 syntyneet Luokka:Elävät henkilöt
Marie Wegener

Marie Wegener (s. 6. heinäkuuta 2001) on saksalainen laulaja, joka voitti Deutschland sucht den Superstarin viidennentoista kauden. Hän on näyttelyn nuorin voittaja, toinen alaikäinen voittaja ja neljäs naisvoittaja. Hänen voittokappaleensa Königlich tuotti Dieter Bohlen. == Elämä ja ura == Marie Wegener asuu vanhempiensa ja veljensä kanssa Duisburgissa. Hän on oppilaana Steinbart-lukiossa, mutta mainitsi mahdollisuuden saada Abitur yksityisen opettajan kanssa, jos hän voittaisi Deutschland sucht den Superstarin. Vuonna 2013 hän osallistui The Voice Kids -saksankielisen version ensimmäiseen kauteen, mutta hävisi taistelukierroksen aikana Michèle Birnerille, joka voitti ohjelman. === Kappaleet esitetään Deutschland sucht den Superstarilla === Taso laulu Alkuperäinen esiintyjä Prosenttiosuus puheluista esiintymiskoe "I Have Nothing" Whitney Houston Ei äänestämistä tällä tasolla Saksa muistuttaa (Top 120) "Liebe ist alles" yhdessä Janina El Arguioui, Anna- Katharina Stemler ja Anastasiia Udod Rosenstolz Etelä-Afrikan palautus (24 parasta) "Leiser" yhdessä Janina El Arguioui ja Mia Gucek LEA Etelä-Afrikan palautus (18 parasta) "Against All Odds" yhdessä Giulio Arancion kanssa Mariah Carey mukana Westlife Etelä-Afrikan palautus (16 parasta) " Für dich" Ella Sailerin kanssa Yvonne Catterfeld Ensimmäinen live-esitys (Top 10) "Er gehört zu mir " Marianne Rosenberg 24,27% (ensimmäinen) Toinen live-esitys (Top 8) " My Heart Will Go On " Céline Dion 39,34% (ensimmäinen) Kolmas live-esitys (Top 6) "Naked" James Arthur 48,44% (ensimmäinen) "I Wanna Dance with Somebody (Who Loves Me)" Whitney Houston Neljäs live-esitys (4 parasta) "Break Free" Ariana Grande mukana Zedd 64,62% (ensimmäinen) "Kindlich" Marie Wegener == Diskografia == === Albumit === * 2018 - Königlich * 2019 - Countdown === Singlet === * 2013 - "Christmas Morning" * 2017 - "Ich wohne in deinem Herzen" * 2018 - "Königlich " ==Lähteet== Luokka:Saksalaiset laulajat Luokka:Elävät henkilöt Luokka:Vuonna 2001 syntyneet
Riitta Huttunen

Riitta Huttunen (s. 1957 Pieksämäki) on suomalainen kuvanveistäjä ja kuvataideopettaja. Hän asuu ja työskentelee Pieksämäellä. Huttunen on suorittanut kuvanveistäjän ammattitutkinnon Lahden taidekoulussa vuonna 1980. Hän opiskeli Taideteollisessa korkeakoulussa ja Oulun yliopistossa ja valmistui kuvataideopettajaksi vuonna 1990. Vuonna 2002 hän suoritti taiteen maisterin tutkinnon Taideteollisessa korkeakoulussa. Vuodesta 1991 hän on ollut Pieksämäen Hiekanpään koulun kuvataiteen lehtori. == Julkisia töitä == Riitta Huttusen veistoksia ja muita julkisia töitä on muun muassa Pieksämäen ja Kuopion kaupunkien kokoelmissa. Pieksämäellä on kirjailija Aila Meriluodon kotitalon muistolaatta Huvilakadun varrella, Pieksämäen ensimmäisen kansakoulun muistolaatta Rantatiellä ja Sotiemme vuodet 1939–1944 kokeneille -muistokivi Pieksämäen lukion edustalla Keskuskadun varrella. Varkaudessa 1991 järjestetyssä ympäristötaiteen näyttelyssä oli esillä teos Talvella, joka sittemmin jäi pysyväksi taideteokseksi Varkauteen. === Valokuvia julkisista töistä === Tiedosto:Riitta Huttunen - Aila Meriluodon kotitalon muistolaatta (1981) - Huvilakatu 1 (Keskuskatu 53), aita - Pieksämäki.jpg|Aila Meriluodon kotitalon muistolaatta, 1981, Pieksämäki. Tiedosto:Riitta Huttunen - Sotiemme vuodet 1939-1944 kokeneille (1989) - Keskuskoulun edustapuistikko, Keskuskatu 32 - Pieksämäki.jpg|Sotaan lähteneiden muistokivi, 1989, Pieksämäki. Tiedosto:Riitta Huttunen - Pieksämäen ensimmäinen kansakoulu, muistolaatta (2001) - Rantatie, Pappilanmäki - Pieksämäki.jpg|Pieksämäen ensimmäisen koulun muistolaatta, 2001, Pieksämäki. == Lähteet == Luokka:Suomalaiset kuvanveistäjät Luokka:Elävät henkilöt Luokka:Vuonna 1957 syntyneet
Jodha Akbar

Jodha Akbar on televisioyhtiö Zee TV:n esittämä intialainen TV-sarja. Sen päärooleissa ovat Rajat Tokas ja Paridhi Sharma. == Näyttelijät == == Aiheesta muualla == * Viralliset kotisivut Luokka:2010-luvun draamasarjat Luokka:Intialaiset televisiosarjat
Shakti – Astitva Ke Ehsaas Ki

Shakti – Astitva Ke Ehsaas Ki on televisioyhtiö Colors TV:n esittämä intialainen TV-sarja. Sen päärooleissa ovat Rubina Dilaik, Vivian Dsena, Jigyasa Singh ja Simba Nagpal. == Näyttelijät == == Aiheesta muualla == * Viralliset kotisivut Luokka:Intialaiset televisiosarjat Luokka:2010-luvun draamasarjat
Saraswatichandra

Saraswatichandra on televisioyhtiö StarPlus:n esittämä intialainen TV-sarja. Sen päärooleissa ovat Jennifer Winget ja Gautam Rode. == Näyttelijät == == Aiheesta muualla == * Viralliset kotisivut Luokka:2010-luvun draamasarjat Luokka:Intialaiset televisiosarjat
Aladdin – Naam Toh Suna Hoga

Aladdin – Naam Toh Suna Hoga on televisioyhtiö Sony SAB:n esittämä intialainen TV-sarja. Sen päärooleissa ovat Siddharth Nigam ja Avneet Kaur. == Näyttelijät == == Aiheesta muualla == * Viralliset kotisivut Luokka:2010-luvun draamasarjat Luokka:Intialaiset televisiosarjat
Beyhadh

Beyhadh on televisioyhtiö Sony Entertainment Televisionin esittämä intialainen TV-sarja. Sen päärooleissa ovat Jennifer Winget, Kushal Tandon ja Aneri Vajani. == Näyttelijät == == Aiheesta muualla == * Viralliset kotisivut Luokka:2010-luvun draamasarjat Luokka:Intialaiset televisiosarjat
Hiomattomat timantit

Hiomattomat timantit () on vuonna 2019 ensi-iltansa saanut mustan huumorin sävyttämä rikos- ja jännityselokuva, jonka on ohjannut Josh ja Benny Safdie. Sen pääosaa esittää Adam Sandler. Hiomattomat timantit sai maailmanensi- iltansa Telluriden elokuvajuhlilla 30. elokuuta 2019. Elokuva oli kriitikoiden ylistämä. Etenkin Sandlerin roolisuoritus sai ylistystä, ja monet kriitikot pitivät sitä hänen uransa parhaana roolisuorituksena. == Näyttelijät == == Lähteet == == Aiheesta muualla == * Luokka:Vuoden 2019 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset rikosdraamaelokuvat Luokka:Yhdysvaltalaiset mustan komedian elokuvat Luokka:Netflix-alkuperäiselokuvat Luokka:A24:n elokuvat Luokka:Boston Celtics
Kapinlapasorsa

Kapinlapasorsa (Spatula smithii) on eteläisessä Afrikassa esiintyvä sorsalaji. Kapinlapasorsaa tavataan pesivänä Angolassa, Botswanassa, Lesothossa, Mosambikissa, Namibiassa, Etelä-Afrikassa, Sambiassa ja Zimbabwessa, ja sen levinneisyysalueen pinta-ala on noin 3 380 000 km2. Vuoden 2016 uhanlaisuusarvioinnissa lajin kannaksi arvioitiin 13 000–33 000 aikuista yksilöä, ja kannan arvellaan olevan nousussa. Laji on kaikkiruokainen ja käyttää ravinnokseen kasvinosia ja siemeniä sekä kotiloita, hyönteisiä, äyriäisiä ja toukkia. Eläinravinnon osuus lajin ruokavaliossa on suurempi kuin kasviravinnon. == Lähteet == == Aiheesta muualla == *Laji.fi: Kapinlapasorsa (Spatula smithii) Luokka:Lapasorsat Luokka:Elinvoimaiset lajit
Kergueleninjouhisorsa

Kergueleninjouhisorsa (Anas eatoni) on eteläisellä Intian valtamerellä esiintyvä sorsalaji. Kergueleninjouhisorsan nimialalajia eatoni tavataan Kerguelenin saaristossa ja alalajia drygalskyi Crozetsaarilla. Vuosina 1980–1982 Crozetsaarten kannaksi arvioitiin 600–700 paria, ja vuosina 1982–1985 Kerguelenin saariston kannaksi 15 000–20 000 paria. Lajin on kuitenkin arveltu vähentyneen saarille päässeiden kissojen takia, ja se on luokiteltu vaarantuneeksi. Laji pesii marraskuulta tammi- tai helmikuun loppuun ja munii ainakin viisi munaa. == Lähteet == == Aiheesta muualla == *Laji.fi: Kergueleninjouhisorsa (Anas eatoni) *ITIS: Anas eatoni Luokka:Sorsat (suku) Luokka:Vaarantuneet lajit Luokka:Uhanalaiset linnut
Dorothea Biehl

Charlotta Dorothea Biehl (2. kesäkuuta 1731 Kööpenhamina – 17. toukokuuta 1788 Kööpenhamina) oli tanskalainen kirjailija.Dorothea Biehl (1731–1788), Biehl, Charlotta Dorothea. Dansk Kvindebiografisk leksikon. Viitattu 24.4.2020.Biehl, Charlotta Dorothea. Dansk biografisk Lexikon. Runeberg.org. Viitattu 24.4.2020. Dorothea Biehlin vanhemmat olivat akatemiasihteeri Christian Æmilius Biehl ja Sophie Hedevig Brøer. Tulevalle uralle tärkeä henkilö oli Dorothean isoisä Hans Brøerin seura, joka opetti häntä lukemaan ja toimitti hänelle kirjoja. Isä ja äiti kuitenkin ohjasivat tytärtään tavanomaisen tyttökoulutukseen eli ahkeraan ompeluun ja muihin kotitehtäviin. Nuoruudessaan hän halusi avioitua ihastuksensa kohteen kanssa, mutta tämäkin estettiin. Sen jälkeen Dorothea Biehl päätti omistautua intellektuelliin elämään, vaikka hän ei koskaan ansainnut niin paljon, että olisi ollut taloudellisesti riippumaton. Biehlin kiinnostus suuntautui teatteriin, kuten Ludvig Holbergin näytelmiin. Etenkin komediat olivat hänen varhaisen suosikkikirjallisuutensa joukossa. 19-vuotiaana hän näki ranskalaisen teatteriryhmän vierailunäytöksen Charlottenborgissa. Hän päätti opetella omin päin ranskaa kieliopin ja sanakirjan avulla. Hän osasi ennestään saksaa ja oppi pian myös italian. Perhe muutti vuonna 1755 Charlottenborgiin, sillä hänen isänsä oli valittu Kuvataideakatemian ensimmäiseksi sihteeriksi. Siellä Dorothea pääsi osaksi pääkaupungin kulttuurielämää. Hänen ranskankielinen näytelmänsä Poète Campagnard esitettiin vuonna 1762. Biehl jatkoi näytelmäkirjailijana vuoteen 1783 asti. Tänä aikana hän kirjoitti 13 komediaa ja oli ensimmäinen tanskalainen kirjailija, joka antoi lapsille osia ja repliikkejä näytelmissään. Hänen suurin menestyksensä oli komedia Den kierlige Mand (1764). Suuri skandaali tuli hänen näytelmästään Den listige Optrækkerske (1765), jonka naisroolihenkilö vetosi miesten seksuaalisuuteen vahvistaakseen omaa asemaansa. Vuonna 1771 Biehl tapasi Johan Bülowin, jonka asema kuninkaallisessa hovissa inspiroi Biehliä selvittämään Tanskan kuninkaiden elämää. Hän tutki kuninkaiden Fredrik V:n, Kristian VI:n, Fredrik VI:n ja Kristian VII:n arkistoja ja julkaisi niiden pohjalta teoksen Kierligheds- Brevene (1774). Myös Beihlin oma kirjeenvaihto Johan Bülowin kanssa julkaistiin (Brevveksling imellem fortrolige venner, 1783). Biehliä pidetään oman aikansa Tanskan suurimpana naispuolisena kulttuuripersoonallisuutena. Hänen ystävyytensä monien kulttuurihenkilöiden kanssa ovat ainutlaatuisia, erityisesti hänen sukupuolensa huomioon ottaen. Hän itse piti naisena olemista vammaisuutena, ja vain muutama nainen ​​kuvataan hänen kirjeissään ja teoksissaan läheisesti. Feministinen hän ei siis ollut. ==Teoksia== *Poète Campagnard (1762) * Den kierlige mand (1764) * Den forelskede ven (1765) * Den listige optrækkerske (1765) *Den prøvede Troskab (1774) *Kierligheds-Brevene (1774) *Den listige Optrækkerske (1765) * Brevveksling imellem fortrolige venner 1–3, (1783) *Orpheus og Eurydice (1786) *Mit ubetydelige Levnets Løb (1787) ==Lähteet== Luokka:Tanskalaiset kirjailijat Luokka:Vuonna 1731 syntyneet Luokka:Vuonna 1788 kuolleet
Du Jing

Du Jing (, s. 23. kesäkuuta 1984 Anshan) on kiinalainen entinen sulkapalloilija, olympiavoittaja ja maailmanmestari. Du osallistui urallaan kertaalleen olympialaisiin. Tämä tapahtui nelinpelissä Pekingin olympialaisissa 2008, jossa hän pelasi Yu Yangin parina. He voittivat ensimmäisellä kierroksella eteläkorealaiset Ha Jung-eunin ja Kim Min-jungin ja puolivälierissä japanilaiset Kumiko Oguran ja Reiko Shiota. Välierissä he kohtasivat toisen kiinalaisparin Zhang Yawen-Wei Yilin. Du ja Yu voittivat ottelun erin 2–0. Loppuottelussa he kohtasivat eteläkorealaiset Lee Kyung- wonin ja Lee Hyo-jung. Kiinalaispari voitti ottelun erin 2–0. Du saavutti urallaan yhden maailmanmestaruuden. Tämä tapahtui Pariisissa vuonna 2010 nelinpelistä. Hänellä on kaksi MM-pronssia nelinpelistä vuosilta 2006 ja 2009. Aasian-mestaruuden hän on voittanut vuonna 2006 ja AM-hopeaa vuonna 2004. Kumpikin mitali on nelinpelistä. ==Lähteet== Luokka:Kiinalaiset sulkapalloilijat Luokka:Kiinalaiset olympiavoittajat Luokka:Vuonna 1984 syntyneet Luokka:Elävät henkilöt
Karvankohottajalihas

Karvankohottajalihas on pehmeä lihas, joka saa aikaan ihmisellä ihon menemisen kananlihalle. Karvankohottajalihasta kontrolloi sympaattinen hermosto. == Lähteet == Luokka:Lihakset Luokka:Ihmisen anatomia
Carl August Grevesmöhlen

Carl August Grevesmöhlen (1753–1823) oli ruotsalainen virkamies. Hänestä tuli 1787 sihteeri ylitullihallitukseen, 1788 Svean hovioikeuden asessori ja 1791 valtakunnan maatullilaitoksen ylitirehtööri. Jostakin syystä tullijohtokunta erotti Grevesmöhlenin 1806 virasta toistaiseksi, jolloin hän kävi sen kimppuun kiihkeillä kirjoituksilla. Hallitus ei ottanut asiaa tutkittavaksi, vaan koetti saattaa sen unheeseen. Se huomio, minkä Grevesmöhlenin kirjoitukset olivat herättäneet, sai hänet jatkamaan kirjailijatointansa ajoittain julkaistuilla sanomalehtikirjoituksilla ja lentokirjasilla, joissa hän hyökkäsi milloin mitäkin vastaan. Jouduttuaan väittelyyn muun muassa revisionisihteeri Ludvig Boijen kanssa hän syyti tätä vastaan syytöksiä, mistä syntynyt oikeusjuttu päättyi siten, että Grevesmöhlen tuomittiin kunnian menettämiseen ja maanpakoon, Boije puolestaan vuoden vankeuteen. Grevesmöhlen lähti Norjaan, missä hän kuoli.Grevesmöhlen, Carl August, Tietosanakirja osa 2, palstat 1597–1598, Tietosanakirja Osakeyhtiö 1910 == Lähteet == ==Aiheesta muualla== * Grevesmöhlen, Carl August, Nordisk familjebok, Uggleupplagan. 10. palsta 280–281 Luokka:Ruotsalaiset kirjailijat Luokka:Ruotsalaiset virkamiehet Luokka:Vuonna 1753 syntyneet Luokka:Vuonna 1823 kuolleet
Pompadour (kampaus)

Pompadour on kampaus, jossa hiukset on kammattu edestä ylöspäin korkealle otsan ylle. Kampaus on saanut nimensä Madame de Pompadourilta. Pompadour- kampauksesta on kehittynyt eri aikakausina monia eri muunnoksia. Kuuluisia pompadour-tyylin käyttäjiä ovat muiden muassa Elvis Presley ja David Beckham. Bette Davis in Now Voyager trailer.jpg|Bette Davis PresleyPromo1954PhotoOnly.jpg|Elvis Presley Ollokot.jpg|Ollokot, nez percé -kansan päällikkö Gwen Stefani, Bloomingdales.jpg|Gwen Stefani Leningrad Cowboys Malmi 10.JPG|Leningrad Cowboys, liioiteltu pompadour == Lähteet == == Aiheesta muualla == Luokka:Hiustyylit
Kids

Kids voi tarkoittaa seuraavia: == Elokuvia == * Kids – tämän päivän lapsia (), Larry Clarkin ohjaama elokuva vuodelta 1995 == Musiikkikappaleita == * Kids, Robbie Williamsin ja Kylie Minoguen kappale vuodelta 2000 * Kids, MGMT:n kappale vuodelta 2008 * Kids, OneRepublickin kappale vuodelta 2016.
Yhdystie 4040

Yhdystie 4040 on yhdystie, joka johtaa Kiteen Poiksillasta Parikkalan Niukkalaan. Tie alkaa valtatien 6 risteyksestä. Tie uudelleennumeroitiin vuoden 1996 tienumerointiuudistuksessa seututiestä 404 yhdystieksi sen liikenteellisen merkityksen vähennyttyä. 4040 Luokka:Kiteen liikenne Luokka:Parikkalan liikenne Luokka:Uukuniemi
Songdo

Songdo on kaupunki Etelä-Koreassa. Se sijaitsee Incheon maakunnassa Soulin naapurissa. Songdo on älykaupungin pioneeri. Songdo on rakennettu mereltä vallatulla maa-alueelle. Sen rakentaminen aloittiin 2001, ja sen piti valmistua 2015 mutta valmistuminen on hidastunut. Vuoteen 2018 mennessä kaupunkiin oli muuttanut vain 100 000 asukasta - kolmannes suunnitellusta määrästä. == Lähteet == == Aiheesta muualla == Luokka:Incheon Luokka:Etelä- Korean kaupungit
Napal Baji

Napal Baji (|나팔바지|) on korealaisartisti PSYn kappale. Se julkaistiin hänen seitsemännen, Chiljip PSY-Da-studioalbumin toisena singlenä 30. marraskuuta 2015. Kappaleen ovat sanoittaneet PSY sekä Yoo Gun-hyung, joista jälkimmäinen myös tuotti sen. Kappaleelle on toteutettu myös musiikkivideo, joka julkaistiin singlen julkaisupäivänä. "Napal Baji" on päässyt listoille sen kotimaassa, jossa sen paras sijoitus on singlelistan sija 2. ==Lähteet== Luokka:Vuoden 2015 kappaleet Luokka:Psyn kappaleet